CELEX: 62012CN0345
Language: el
Date: 2012-07-19 00:00:00
Title: Υπόθεση C-345/12: Προσφυγή της 19ης Ιουλίου 2012 — Ευρωπαϊκή Επιτροπή κατά Ιταλικής Δημοκρατίας

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/26
            
         Προσφυγή της 19ης Ιουλίου 2012 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-345/12)
   2012/C 287/50
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Montaguti και K. Herrmann)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, μη προβλέποντας την υποχρέωση να τίθεται στη διάθεση του υποψήφιου αγοραστή ή μισθωτή ενός κτιρίου, κατά την πώληση ή την εκμίσθωση του κτιρίου αυτού, πιστοποιητικό ενεργειακής απόδοσης σύμφωνα με τις διατάξεις και τις προϋποθέσεις των άρθρων 7 και 10 της οδηγίας 2002/91/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2002, για την ενεργειακή απόδοση των κτιρίων (1), παρέβη τις υποχρεώσεις που υπέχει από τα άρθρα 7, παράγραφοι 1 και 2, και 10 της εν λόγω οδηγίας, σε συνδυασμό με το άρθρο 29 της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων (2),
            
         
               —
            
            
               να αναγνωρίσει ότι η Ιταλική Δημοκρατία, μη έχοντας κοινοποιήσει όλα τα μέτρα μεταφοράς του άρθρου 9 στην εθνική νομοθεσία, παρέβη τις υποχρεώσεις που υπέχει από το άρθρο 15, παράγραφος 1, της εν λόγω οδηγίας, σε συνδυασμό με το άρθρο 29 της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων,
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας 2002/91/ΕΚ στην εσωτερική έννομη τάξη έληξε στις 4 Ιανουαρίου 2006. Η προθεσμία για τη μεταφορά των άρθρων 7 έως 9 της ίδιας οδηγίας έληξε στις 4 Ιανουαρίου 2009 και, κατά την Επιτροπή, το άρθρο 28 της οδηγίας 2010/31/ΕΕ, το οποίο επιτρέπει να μετατεθεί σε μεταγενέστερο χρόνο η εφαρμογή της υποχρέωσης ύπαρξης διαθέσιμου πιστοποιητικού ενεργειακής απόδοσης, δεν καλύπτει τα πιστοποιητικά που έχουν ήδη εκδοθεί ή πρόκειται να εκδοθούν βάσει του άρθρου 7, παράγραφος 1, της εν λόγω οδηγίας.
   Κατά την ημερομηνία άσκησης της προσφυγής, η καθής δεν είχε λάβει ακόμα όλα τα αναγκαία μέτρα για τη μεταφορά της οδηγίας στο εσωτερικό δίκαιο.
   
      (1)  ΕΕ 2003, L 65, σ. 1.
   
      (2)  ΕΕ L 153, σ. 13.